《凤衔杯 端溪任兵备席上，赠沉香杯》
清代·董元恺

秋水片帆明似箭。又映带烟峦葱茜。有垂钓任公，鸣筝挟瑟开芳宴。

还共举，梨花盏。

质崚嶒，气清远。泛玻瓈、鹧鸪斑擅。拚一饮香浮，醉中海国壶中选。

应胜似，涪阳篆。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。